b'\n_START_ARTICLE_\nCerkev svete Marije vnebovzete in sv. Liberalisa, Castelfranco Veneto\n_START_PARAGRAPH_\nCerkev svete Marije vnebovzete in svetega Liberalisa je v Castelfrancu Venetu v Italiji in je bila zgrajena med letoma 1724 in 1746 po zasnovi Francesca Marie Pretija. Stoji na kraju starej\xc5\xa1e romanske cerkve in je primer klasicisti\xc4\x8dne arhitekture. Kipi na majhnem trgu pred cerkvijo, Piazza San Liberale, so delo Orazia Marinalija (1643\xe2\x80\x931720).\n_START_SECTION_\nLega in poimenovanje\n_START_PARAGRAPH_\nCerkev stoji v utrjenem starem mestnem jedru Castelfranca, tik ob mestnem obzidju. Posve\xc4\x8dena je Marijinemu vnebovzetju in svetemu Liberalisu.\n_START_SECTION_\nArhitektura\n_START_PARAGRAPH_\nCerkev je Pretijevo glavno delo. Njegova grobna plo\xc5\xa1\xc4\x8da je v ladji. Uresni\xc4\x8dil je teorijo usklajene sredine, ko je vi\xc5\xa1ina ladje usklajena sredina med njeno dol\xc5\xbeino in \xc5\xa1irino. Cerkev se zgleduje po enostavni obliki jezika Andrea Palladija, kot je \xc5\xa1e posebej o\xc4\x8ditno v Il Redentore v Benetkah in v kombinaciji s klasicisti\xc4\x8dno hladnostjo. Cerkev ima obliko latinskega kri\xc5\xbea z eno ladjo in kupolo nad kri\xc5\xbeanjem._NEWLINE_Leta 1892 in 1893 je bila fasada spremenjena po predlogi Pia Finazzija. Dva para dorskih polstebrov v kolosalnem slogu, ki stojijo na visokih podstavkih, delijo prevladujo\xc4\x8de portiku podobno osrednjo projekcijo fasade na tri dele in nosijo arhitrav s triglifi. Spodaj v tondu je latinski napis: D. N. Mariae CAELO RECEPTAE AC D.LIBERALI PATR. Okronan je s trikotnim pedimentom s tremi kipi Marije in svetnikov. Edina odprtina je vhodni portal, ki se zapira tudi s preprostim trikotnim pedimentom in je povezan s trgom s stopnicami. Zvonik (campanile) je iz opeke in je bil sprva utrjen stolp v obzidju, ki je bil opremljen z obokanimi zvo\xc4\x8dnimi odprtinami za zvon.'